# Официален вестник C 98I/2023

| | ISSN 1977-0855 |
| --- | --- |
| Официален вестник
  на Европейския съюз | C 098I |
| | |
| Издание на български език | Информация и известия | Година 6616 март 2023 г. |

ISSN 1977-0855

Официален вестник

на Европейския съюз

C 098I

Издание на български език

Информация и известия

Година 6616 март 2023 г.

---

| Съдържание | Страница |
| --- | --- |
| | II   Съобщения |
| | СЪОБЩЕНИЯ НА ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ |
| | Европейска комисия |
| 2023/C 98 I/01 | Съобщение на Комисията — Обществени поръчки: пространство на данни за подобряване на публичните разходи, насърчаване на създаването на политики, основани на данни, и подобряване на достъпа до тръжни процедури за МСП | 1 |

Съдържание

Страница

II   Съобщения

СЪОБЩЕНИЯ НА ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Европейска комисия

2023/C 98 I/01

Съобщение на Комисията — Обществени поръчки: пространство на данни за подобряване на публичните разходи, насърчаване на създаването на политики, основани на данни, и подобряване на достъпа до тръжни процедури за МСП

1

---

| BG | |
| --- | --- |

BG

---

II Съобщения

СЪОБЩЕНИЯ НА ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Европейска комисия

| 16.3.2023 | BG | Официален вестник на Европейския съюз | CI 98/1 |
| --- | --- | --- | --- |

16.3.2023

BG

Официален вестник на Европейския съюз

CI 98/1

---

СЪОБЩЕНИЕ НА КОМИСИЯТА

Обществени поръчки: пространство на данни за подобряване на публичните разходи, насърчаване на създаването на политики, основани на данни, и подобряване на достъпа до тръжни процедури за МСП

(2023/C 98 I/01)

1.   Въвеждане на европейско пространство на данни за обществените поръчки

Всяка година в ЕС над 250 000 публични органа изразходват около 2 трилиона евро (около 13,6 % от БВП) за закупуването на услуги, строителни работи и доставки. От нови пътища до таблети за учениците или оборудване за болниците: публичните органи са основните купувачи в множество ключови сектори като енергетиката, транспорта, инфраструктурата, управлението на отпадъците, социалната закрила, здравеопазването, отбраната и образователните услуги.

Чрез правилния избор при закупуване публичният сектор може да стимулира работните места, растежа и инвестициите в Европа и да създаде по-иновативна, конкурентоспособна, енергийно ефективна и социално приобщаваща икономика. Това може да подкрепи ключови политики на национално равнище и на равнището на ЕС, например възстановяването от пандемията, двойния преход, стратегическата автономност на ЕС и неговото цифрово лидерство.

Достъпът до данни и възможността за тяхното анализиране са от съществено значение за оползотворяване на пълния потенциал на обществените поръчки. Въпреки това данните от едва 20 % от всички покани за участие в тръжна процедура, публикувани от възложители на обществени поръчки, са достъпни, събрани на едно място, и позволяват търсене с цел анализ. Останалите 80 % са разпръснати в различни формати на национално или регионално равнище и е трудно или невъзможно да бъдат повторно използвани за целите на политиките, прозрачността и по-доброто изразходване на средствата. С други думи, обществените поръчки съдържат голямо количество данни, но не правят тези данни да работят в полза на данъкоплатците, създателите на политики и възложителите на обществени поръчки.

Целта на инициативата на Комисията за данните за обществените поръчки е да се използва потенциалът на данните, налични в целия ЕС, с помощта на пространство на данни за обществените поръчки (наричано по-нататък „ПДОО“) — едно от първите общи пространства на данни в ЕС в конкретна област в резултат от Европейската стратегия за данните (1).

Това пространство на данни ще предизвика революционни промени в достъпа до данни за обществените поръчки и тяхното използване:

| — | С него ще се създаде платформа на равнището на ЕС, чрез която за първи път ще бъде осигурен достъп до данни за обществените поръчки, разпръснати до момента на европейско, национално и регионално равнище. |
| --- | --- |

—

С него ще се създаде платформа на равнището на ЕС, чрез която за първи път ще бъде осигурен достъп до данни за обществените поръчки, разпръснати до момента на европейско, национално и регионално равнище.

| — | То ще подобри значително качеството, наличността и пълнотата на данните чрез тясното сътрудничество между Комисията и държавите членки и въвеждането на новите електронни формуляри (2), което ще позволи на възложителите на обществени поръчки да предоставят информация по по-структуриран начин. |
| --- | --- |

—

То ще подобри значително качеството, наличността и пълнотата на данните чрез тясното сътрудничество между Комисията и държавите членки и въвеждането на новите електронни формуляри (2), което ще позволи на възложителите на обществени поръчки да предоставят информация по по-структуриран начин.

| — | Това изобилие от данни ще бъде съчетано с набор от инструменти за анализ, включително напреднали технологии като изкуствен интелект (ИИ), например под формата на машинно самообучение и обработка на естествения език. |
| --- | --- |

—

Това изобилие от данни ще бъде съчетано с набор от инструменти за анализ, включително напреднали технологии като изкуствен интелект (ИИ), например под формата на машинно самообучение и обработка на естествения език.

В съчетание с използването на най-съвременни и нововъзникващи технологии за анализ, интегрираните данни не само ще трансформират обществените поръчки, но и ще осигурят нова и ценна информация както на възложителите на обществени поръчки, така и на създателите на политики, предприятията и заинтересованите граждани.

Възложителите на обществени поръчки в държавите членки ще получат по-добро съотношение между качество и цена и повече инструменти за насочване на публичните средства към приоритетите на политиката, като екологосъобразната и социалната икономика. Например въз основа на информацията, получена за ПДОО, възложителите на обществени поръчки много по-лесно ще могат

| — | да се обединяват и да купуват на едро, за да получат по-добри цени и по-високо качество; |
| --- | --- |

—

да се обединяват и да купуват на едро, за да получат по-добри цени и по-високо качество;

| — | да получават повече оферти по всяка покана за участие в тръжна процедура, като повишават привлекателността на поканите за оферентите, особено за МСП и новосъздадените предприятия; |
| --- | --- |

—

да получават повече оферти по всяка покана за участие в тръжна процедура, като повишават привлекателността на поканите за оферентите, особено за МСП и новосъздадените предприятия;

| — | да се борят с тайните споразумения и корупцията, както и с други престъпления, като откриват подозрителни модели на действие; |
| --- | --- |

—

да се борят с тайните споразумения и корупцията, както и с други престъпления, като откриват подозрителни модели на действие;

| — | да се сравняват по-точно със своите партньори и да обменят знания, например с цел възлагане на обществени поръчки за по-екологосъобразни, социални и иновативни продукти и услуги; |
| --- | --- |

—

да се сравняват по-точно със своите партньори и да обменят знания, например с цел възлагане на обществени поръчки за по-екологосъобразни, социални и иновативни продукти и услуги;

| — | посредством по-нататъшната цифровизация и свързаните с нея нововъзникващи технологии да автоматизират задачите, което да доведе до значителни оперативни икономии. |
| --- | --- |

—

посредством по-нататъшната цифровизация и свързаните с нея нововъзникващи технологии да автоматизират задачите, което да доведе до значителни оперативни икономии.

ПДОО също така ще намали бюрокрацията за възложителите на обществени поръчки и държавите членки при изпълнението на различни задължения за докладване. Например много по-малка тежест ще представлява

| — | докладването за съответствието с ключови политики, като тези в областта на екологосъобразните и социалните поръчки и поръчките за новаторски решения, например спазването на целите, определени в Директивата за чистите превозни средства за възлагането на обществени поръчки за чисти превозни средства; |
| --- | --- |

—

докладването за съответствието с ключови политики, като тези в областта на екологосъобразните и социалните поръчки и поръчките за новаторски решения, например спазването на целите, определени в Директивата за чистите превозни средства за възлагането на обществени поръчки за чисти превозни средства;

| — | доказването на изпълнението по националните планове по Механизма за възстановяване и устойчивост (МВУ) и мониторингът на използването на други средства на ЕС в реално време; |
| --- | --- |

—

доказването на изпълнението по националните планове по Механизма за възстановяване и устойчивост (МВУ) и мониторингът на използването на други средства на ЕС в реално време;

| — | проследяването на самоличността на изпълнителите и подизпълнителите, включително техните крайни действителни собственици, за да се защити коректността на процедурите за възлагане на обществени поръчки, както например се изисква от Регламента за МВУ (3). |
| --- | --- |

—

проследяването на самоличността на изпълнителите и подизпълнителите, включително техните крайни действителни собственици, за да се защити коректността на процедурите за възлагане на обществени поръчки, както например се изисква от Регламента за МВУ (3).

Създателите на политики на европейско, национално и регионално равнище ще получат богата информация, която ще им даде възможност да прогнозират бъдещите тенденции, например кога определен процент от доставяните по обществени поръчки превозни средства ще бъдат без емисии, и да управляват кризите по-добре, като наблюдават почти в реално време търговските потоци, генерирани от възложителите на обществени поръчки, което ще доведе до повишаване на ЕС на устойчивостта на въздействие.

Дружествата и по-специално МСП ще разполагат с лесен за използване портал, който ще им дава достъп до много по-голям брой покани за участие в открити тръжни процедури с по-добро качество на данните. Това ще им позволи лесно и своевременно да установяват потенциално подходящите покани за участие и да използват инструменти за анализ с цел предварително планиране и съсредоточаване на ресурсите върху най-обещаващите от тях. Например оферентите биха могли да подбират купувачи, които са съсредоточени върху поръчките за новаторски решения и устойчивите поръчки. За дружествата, и по-специално МСП, ще е от полза и ако възложителите на обществени поръчки използват новата налична информация, за да направят поканите за участие в тръжни процедури по-достъпни.

Гражданите, гражданското общество, данъкоплатците и другите заинтересовани страни ще имат достъп до много повече данни за обществените поръчки, отколкото преди, като по този начин ще се подобри прозрачността и отчетността на публичните разходи.

Това са само няколко примера за това как посредством умело обединяване и анализ на данните за обществените поръчки може да се оползотвори потенциалът на публичните разходи за ускоряване на двойния екологичен и цифров преход и възстановяването от пандемията от COVID-19, както и да се подкрепят други цели на политиката, като например социалното приобщаване и енергийната ефективност. И това е само началото: като се има предвид големият брой екосистеми, засегнати от обществените поръчки, и количеството данни, които трябва да бъдат анализирани, въздействието на ИИ в тази област има потенциал, от който за момента можем да видим само малка част.

ПДОО ще бъде създадено постепенно. Целта е до средата на 2023 г. в системата да бъдат въведени основните инструменти за структурата и анализите, както и данните за обществените поръчки, публикувани на равнището на ЕС. До края на 2024 г. всички участващи национални портали за публикации ще бъдат свързани, публикуваните на равнището на ЕС предишни данни ще бъдат интегрирани, а наборът от инструменти за анализ ще бъде разширен. От 2025 г. системата може да създаде връзки с допълнителни външни източници на данни.

2.   Картина на данните за обществените поръчки днес

Данни за обществените поръчки, публикувани на равнището на ЕС

Разходите за обществени поръчки се регулират от директивите за обществените поръчки (4), в които са предвидени правила за организацията на процедурите за възлагане на обществени поръчки и публикуването на генерираните по този начин данни за договорите с по-висока стойност (5) (наричани по-нататък „над праговете на ЕС“). Процедурите над праговете на ЕС заемат приблизително 20 % от всички обществени поръчки. Възложителите на обществени поръчки на местно, регионално и национално равнище трябва да публикуват данни за етапите на уведомяване и възлагане на тези процедури на уебсайта на ЕС Tenders Electronic Daily (Електронен ежедневник за поръчките) (6) (наричан по-нататък „TED“) в съответствие с техническите спецификации, предоставени от Службата за публикации на Европейския съюз (7). В момента задължението за публикуване не обхваща целия цикъл на обществените поръчки, например по-конкретно етапите след възлагането на поръчката.

Настоящите формуляри за публикуване в TED скоро ще бъдат заменени от електронни формуляри (8). Електронни формуляри могат да се използват на доброволен принцип от 14 ноември 2022 г. На 25 октомври 2023 г. настоящите стандартни формуляри ще бъдат отменени и използването на електронни формуляри ще стане задължително за процедурите за възлагане на обществени поръчки над праговете на ЕС.

С електронните формуляри данните за обществените поръчки ще могат да се събират по по-структуриран начин. Структурираното събиране на данните е от ключово значение за постигането на по-високо качество и пълнота на данните, което е изключително важно за техния надежден анализ. Например електронните формуляри съдържат специални полета за предоставяне на информация относно екологосъобразните и социалните поръчки и поръчките за новаторски решения (включително съответствието с Директивата за чистите превозни средства) по структуриран начин, което не е възможно с настоящите обявления.

Въвеждането на електронните формуляри също така ще позволи с течение на времето да бъде обхванат пълният цикъл на обществените поръчки. За тази цел електронните формуляри ще бъдат разширени, за да включат за първи път доброволни формуляри за обявления за изпълнението на договорите (т.е. информация за периода след възлагането, като например крайната платена цена, използвани подизпълнители, действителното време за изпълнение и получени жалби).

Данни за обществените поръчки, генерирани и публикувани на равнището на държавите членки

На процедурите за възлагане на обществени поръчки под праговете на ЕС се падат останалите 80 % от обществените поръчки. На равнището на ЕС не съществува задължение за публикуване на информация за тези процедури в TED и няма общ стандарт. Начинът, по който данните от тези процедури се събират и публикуват от възложителите на обществени поръчки, зависи от националните правила и от административната организация на всяка държава членка. Това води до най-различни портали за публикуване, прагове и стандарти (9), което затруднява повторното използване на данните с цел по-ефективно разходване на средствата, по-голяма прозрачност и по-добри политики.

3.   Ползи от овладяването на пълния капацитет на данните за обществените поръчки

Съчетано с набор от инструменти за анализ, използващи напреднали технологии, създаването на интегрирано пространство за данни за обществените поръчки над и под праговете на ЕС ще бъде от полза едновременно за възложителите на обществени поръчки, за създателите на политики на равнището на ЕС и на национално равнище, за дружествата, за изследователите и за данъкоплатците.

Възложителите на обществени поръчки в държавите членки на всички равнища ще получат по-добро съотношение между качество и цена от процедурите за възлагане на обществени поръчки, тъй като ПДОО ще осигури възможност за основано в по-голяма степен на данни планиране на поканите за участие в тръжна процедура, както и за сравнителен анализ и обмен на знания, повишена цифровизация и по-лесно откриване на измами и тайни споразумения, като също така ще им помогне да подобрят достъпа до поканите за участие в тръжна процедура, включително за МСП.

—   Постигане на по-добро съотношение между качество и цена чрез основано на данни планиране на поканите за участие в тръжна процедура

Възложителите на обществени поръчки ще получат ценна информация за търсенето, включително като се прогнозират бъдещите тенденции чрез ИИ и машинното самообучение, както и за предлагането, т.е. резултатите на оферентите от предишни тръжни процедури, за да се прецени кои са предложили добро съотношение между качество и цена.

Благодарение на тази информация възложителите на обществени поръчки могат да организират по-ефективно процедурите за възлагане на обществени поръчки. Например те могат да се обединяват и да купуват на едро чрез централни органи за покупки или на ad-hoc принцип, за да получат по-добри цени и по-качествени стоки и услуги. В момента този потенциал остава до голяма степен нереализиран, особено в трансграничен план: едва 11 % от процедурите на ЕС се извършват чрез съвместно възлагане на поръчки.

| Днес множество съвместни процедури за възлагане на обществени поръчки се координират на равнището на ЕС в конкретни сектори на икономиката. Конкретен пример за това е съвместното предприятие EuroHPC (високопроизводителни изчислителни технологии) — съвместно възлагане на обществена поръчка в размер на 1 милиард евро и сътрудничество в областта на научноизследователската и развойната дейност. В рамките му френското French Grand Equipement National de Calcul Intensif (GENCI) и германският изследователски център Jülich съвместно закупуват два квантови симулатора (суперкомпютри). Друг пример е съвместното възлагане на обществена поръчка на ЕС за Veklury® (ремдезивир) — антивирусен препарат за лечение на пациенти с COVID-19, координирано от Органа за готовност и реакция при извънредни здравни ситуации (HERA) към Комисията. По втория рамков договор, подписан на 19 юли 2022 г., участват и могат да поръчат препарата 22 държави — членки на ЕС, както и други държави. С основаното в по-голяма степен на данни планиране възложителите на обществени поръчки биха могли да се възползват от предимствата на съвместното възлагане на обществени поръчки в по-малко видими сектори и без координация от страна на ЕС. |
| --- |

Днес множество съвместни процедури за възлагане на обществени поръчки се координират на равнището на ЕС в конкретни сектори на икономиката. Конкретен пример за това е съвместното предприятие EuroHPC (високопроизводителни изчислителни технологии) — съвместно възлагане на обществена поръчка в размер на 1 милиард евро и сътрудничество в областта на научноизследователската и развойната дейност. В рамките му френското French Grand Equipement National de Calcul Intensif (GENCI) и германският изследователски център Jülich съвместно закупуват два квантови симулатора (суперкомпютри). Друг пример е съвместното възлагане на обществена поръчка на ЕС за Veklury® (ремдезивир) — антивирусен препарат за лечение на пациенти с COVID-19, координирано от Органа за готовност и реакция при извънредни здравни ситуации (HERA) към Комисията. По втория рамков договор, подписан на 19 юли 2022 г., участват и могат да поръчат препарата 22 държави — членки на ЕС, както и други държави. С основаното в по-голяма степен на данни планиране възложителите на обществени поръчки биха могли да се възползват от предимствата на съвместното възлагане на обществени поръчки в по-малко видими сектори и без координация от страна на ЕС.

—   Подобряване на насочването и резултатите на публичните разходи чрез сравнителен анализ и обмен на знания

Тъй като понастоящем данните за обществените поръчки са разпръснати в множество системи и в различни формати, ценна информация за особено успешна или специализирана покана за участие в тръжна процедура често остава в информационните силоз. Поради това възложителите на обществени поръчки са много ентусиазирани от възможността, която ПДОО ще предлага, за да се сравняват и да се учат един от друг. Тази информация може да бъде споделяна при необходимост или, в по-широк план, чрез обучения и ръководства.

Това важи в особена степен за областите, за които предстоящите електронни формуляри за първи път ще събират информация по структуриран начин, по-специално за екологосъобразните и социалните поръчки и поръчките за новаторски решения. Това например ще позволи да се установи за кои процедури за възлагане на обществени поръчки и как възложителите на обществени поръчки използват екологосъобразни критерии. Споделянето на знания за стратегическите обществени поръчки в рамките на информационните силози ще спомогне за по-доброто използване на публичните разходи за изпълнението на Зеления пакт и други приоритетни политики.

Тъй като ПДОО ще доведе до по-голяма хармонизация и оперативна съвместимост между системите, споделянето на знания и ресурси може да обхване и технически инструменти, например аналитични модели.

—   Ползи от по-нататъшната цифрова трансформация

ПДОО допълнително ще стимулира цифровата трансформация на възложителите на обществени поръчки и публичните администрации като цяло, което е в съответствие със стратегията на Комисията за електронни обществени поръчки (10). С течение на времето множеството възложители на обществени поръчки автоматично ще разпространяват все повече и повече данни на по-централизирани нива. Това означава, че напредналите техники за анализ и ИИ, които съпътстват ПДОО, ще позволят на възложителите на обществени поръчки допълнително да автоматизират фазата на провеждане на тръжната процедура. Пример за това е автоматизираният избор на кодове от Общия терминологичен речник, свързан с обществените поръчки (CPV), при класифицирането на покани за участие в тръжна процедура, който е бил приложен в няколко пилотни проекта (11). Това не само спестява ресурси, но и подобрява процента на участие, тъй като неправилното класифициране на кодовете от CPV може да доведе до по-малко потенциални оференти, които са преценили поканите за участие в тръжна процедура като подходящи за тях.

—   Борба с тайните споразумения, корупцията и измамите и избягване на разхищението на публични средства

Всяка година част от публичните разходи биват изгубени поради измами, корупция и други незаконни практики. Това е причината, поради която законодателството на ЕС, по-специално Регламентът за Механизма за възстановяване и устойчивост (МВУ), задължава държавите членки да предприемат подходящи мерки за предотвратяване, разкриване и коригиране на измами, корупция и конфликти на интереси във връзка със средствата, предоставяни по този механизъм (12). В съчетание с ИИ и техниките за машинно самообучение, изобилието от данни, налични в рамките на ПДОО, ще помогне на възложителите на обществени поръчки да откриват по-лесно евентуални тайни споразумения, като манипулиране на офертите и корупция. Тези нововъзникващи техники могат да установяват модели на поведение и разходи, които са показателни за неправомерни действия, и да подават сигнали за тях с цел по-нататъшно разследване.

| Конкретен пример за използването на данни и анализи за борба с тайните споразумения и измамите е един финансиран от ЕС проект („TheyBuyForYou“). Данните за обществените поръчки в Словения са били обработени чрез (надзиравани, ненадзиравани и статистически) техники за машинно самообучение, за да се установят потенциални модели на измами. Проектът показа ефективността и ефикасността на използването на данни по този начин. Ръчната обработка на такъв голям обем данни е практически невъзможна. |
| --- |

Конкретен пример за използването на данни и анализи за борба с тайните споразумения и измамите е един финансиран от ЕС проект („TheyBuyForYou“). Данните за обществените поръчки в Словения са били обработени чрез (надзиравани, ненадзиравани и статистически) техники за машинно самообучение, за да се установят потенциални модели на измами. Проектът показа ефективността и ефикасността на използването на данни по този начин. Ръчната обработка на такъв голям обем данни е практически невъзможна.

Освен това свързването на данните от ПДОО с други вече налични източници на данни би помогнало на публичните органи да разберат по-добре структурата на собственост на участниците в процедурите за възлагане на обществени поръчки, включително да установят техните крайни действителни собственици.

—   Подобряване на достъпа до поканите за участие в тръжна процедура с цел насърчаване на конкуренцията

Основната цел на обществените поръчки е да се насърчи конкуренцията с оглед възможно най-ефективно изразходване на публичните средства. Това е още по-важно днес, когато публичните бюджети са обект на натиск след пандемията от COVID-19 и с увеличението на военните разходи.

Днес обаче в 60 % от държавите членки при над 20 % от всички процедури се получава само по една оферта, т.е. няма никаква конкуренция. ПДОО ще помогне на възложителите на обществени поръчки и на създателите на политики да открият определени модели и да разберат как може да се подобри достъпът до поканите за участие в тръжна процедура, особено за МСП.

—   По-лесно докладване за поръчките за новаторски решения и екологосъобразните и социалните поръчки

ПДОО също така ще намали бюрокрацията за възложителите на обществени поръчки и държавите членки при изпълнението на различните задължения за докладване, например за поръчките за новаторски решения и екологосъобразните и социалните поръчки.

В момента възложителите на обществени поръчки могат да предоставят информация за спазването на критериите за екологосъобразните и социалните поръчки и поръчките за новаторски решения само по неструктуриран начин (13). В електронните формуляри се въвеждат специални и лесни за използване полета за тези критерии.

Пример за задължителни екологосъобразни обществени поръчки е преразгледаната Директива за чистите превозни средства (ДЧПС) (14). С директивата се определят национални цели за обществените поръчки за чисти превозни средства с цел засилване на търсенето и ускоряване на внедряването на превозни средства с ниски и нулеви емисии. Данните, събрани чрез специалните полета в електронните формуляри и анализирани в рамките на ПДОО, ще улеснят значително предвиденото в директивата докладване от страна на държавите членки и ще позволят прецизно наблюдение на изпълнението на тези цели.

—   Проследяване на използването/усвояването на средствата от ЕС

Електронните формуляри ще включват и специални полета за използването на различните фондове и програми на ЕС. По този начин ПДОО ще помогне на държавите членки да осъществяват наблюдение и да докладват за използването и усвояването на тези средства, включително средствата по линия на МВУ, които се използват например за инвестиционни проекти, като водородни инсталации или автобуси с алтернативно задвижване, чрез процедури за възлагане на обществени поръчки (15). Освен това държавите членки ще могат по-лесно да наблюдават съответните изпълнители, подизпълнители и крайни действителни собственици.

ПДОО ще даде на създателите на политики на европейско и национално равнище мощен инструмент за наблюдение, сравняване и анализ на публичните разходи в целия ЕС.

По-лесното и по-структурирано докладване за възложителите на обществени поръчки означава по-ефективно наблюдение за създателите на политики. При анализа на неструктуриран текст не само е необходимо много време, но има и голяма вероятност да бъдат допуснати грешки. Освен това, подобно на по-голямата част от данните за обществените поръчки, информацията е разпръсната в множество системи. С въвеждането на електронните формуляри и на платформа за достъп до данните както над праговете за публикуване, така и под тези прагове създателите на политики могат по-ефективно да наблюдават и да дадат тласък на прилагането на ключови политики. Това ще им позволи да преценяват ефективността на публичните политики в областта на обществените поръчки и извън тях и при необходимост да ги адаптират въз основа на пълни данни почти в реално време.

ПДОО също така ще осигури на създателите на политики идеи как да управляват по-ефективно бъдещи кризи, като по този начин ще повиши устойчивостта на въздействие. Глобални кризи като пандемията от COVID-19 откроиха значението на цифровизацията, включително в областта на обществените поръчки. Обществените поръчки са основният канал за закупуване на медицинско оборудване и лекарства. Електронните обществени поръчки и достъпът до данни за обществените поръчки вече ускориха разпространението на спешно необходими медицински материали и ресурси, като лични предпазни средства, в първите месеци на здравната криза. Наличието на повече данни в реално време с по-високо качество би могло да позволи да се проследява произходът на доставките от първостепенно значение и дори да се въведе „рейтингова“ система, в която възложителите на обществени поръчки биха могли да посочват качеството им според техния произход и/или доставчик (извън съществуващите маркировки за качество, които в някои случаи се оказаха ненадеждни).

Съвсем наскоро войната в Украйна наруши веригите на доставка, предизвика рязко увеличение на цените на енергията, мотивира редица държави членки да увеличат военните разходи и привлече милиони бежанци, нуждаещи се от убежище. При сходни обстоятелства ПДОО би позволило да се разбере по-добре въздействието на тези събития върху единния пазар, особено когато се съчетае с други пазарни данни, например с данни за суровините. Наблюдението почти в реално време и с голяма степен на детайлност на потока от стоки и услуги, с които възложителите на обществени поръчки се снабдяват в рамките на единния пазар и между единния пазар и трети държави, ще даде на създателите на политики нови идеи как да управляват по-ефективно кризите и по този начин ще допринесе за повишаване на устойчивостта на ЕС.

Дружествата, т.е. потенциалните оференти, ще имат достъп до много по-голям брой покани за участие в открити тръжни процедури с по-добро качество на данните в цяла Европа. Новият потребителски интерфейс ще даде възможност на дружествата лесно и своевременно да определят подходящите покани за участие в тръжна процедура. В съчетание с текущите и предишните данни новите инструменти за анализ ще им позволят да правят предварителни планове, да определят пазарните тенденции (например по-устойчиви обществени поръчки) и да подават офертите си по по-стратегически начин (например според профила на купувача и при дългосрочни проекти).

Този опростен достъп „на едно гише“ и инструментите за анализ са от особено значение, за да се създадат равнопоставени условия на конкуренция за МСП. МСП не разполагат с ресурси за следене на множество портали за подходяща покана за участие в тръжна процедура. Освен това, като се имат предвид техните ограничени ресурси и специализирани експертни познания, те трябва да съсредоточат офертите си върху поканите за участие в тръжна процедура, където шансовете им за успех са най-големи. ПДОО ще им даде възможност да направят точно това. Например МСП, специализирани в тази област, биха могли да подберат купувачи, които са съсредоточени върху поръчките за новаторски решения и устойчивите поръчки, и да разберат как те са организирали поканите за участие в тръжна процедура в миналото. За МСП ще е от полза и ако възложителите на обществени поръчки използват новата налична информация, за да направят поканите за участие в тръжна процедура по-достъпни за по-малките дружества.

Данъкоплатците, техните сдружения, НПО и гражданите все повече настояват за по-голяма прозрачност относно управлението на публичните разходи: като им предостави подходящо равнище на достъп, ПДОО ще доведе до по-голяма отчетност на възложителите на обществени поръчки. По-специално изследователите и журналистите в областта на данните ще имат достъп до много по-широк набор от данни с добро качество, за да осъществят съответните си проекти и да спомогнат за генерирането на нова информация. Предоставянето на достъп на академичните среди до ПДОО от своя страна ще доведе до иновативни идеи за извършването на анализи и с течение на времето ще обогати набора от инструменти за анализ на ПДОО.

4.   Концепцията за европейско пространство за данни за обществените поръчки

Развитието на действително интегрирано пространство за данни за обществените поръчки ще изисква съвместни усилия на равнището на ЕС, на национално равнище и на равнището на всички възложители на обществени поръчки в целия ЕС. ПДОО ще се състои от четири слоя.

Image 1

Слой с източниците на данни

Слоят с източниците на данни ще съдържа източниците на данни, използвани от ПДОО за събиране на данни. Съществуват три основни източника на данни:

| — | Порталът TED, управляван от Службата за публикации на Европейския съюз, на който има данни за етапа преди възлагането предимно за поръчките над праговете на ЕС. Някои държави членки вече доброволно изпращат обявления за процедури за възлагане на обществени поръчки под праговете на ЕС. Това ще стане дори още по-лесно с доброволните формуляри, които се предвижда да бъдат въведени в електронните формуляри. В бъдеще електронните формуляри ще включват и доброволно обявление за изпълнението на договорите, за да се обхване по-добре пълният жизнен цикъл на обществените поръчки, включително етапът след възлагането на поръчката. |
| --- | --- |

—

Порталът TED, управляван от Службата за публикации на Европейския съюз, на който има данни за етапа преди възлагането предимно за поръчките над праговете на ЕС. Някои държави членки вече доброволно изпращат обявления за процедури за възлагане на обществени поръчки под праговете на ЕС. Това ще стане дори още по-лесно с доброволните формуляри, които се предвижда да бъдат въведени в електронните формуляри. В бъдеще електронните формуляри ще включват и доброволно обявление за изпълнението на договорите, за да се обхване по-добре пълният жизнен цикъл на обществените поръчки, включително етапът след възлагането на поръчката.

| — | Порталите за обществени поръчки на държавите членки, които съдържат най-новата информация за тръжните процедури (16). Като първа стъпка на тях ще има най-вече данни за етапа преди възлагането за процедурите под праговете на ЕС, доколкото такива се събират от държавите членки (вж. стр. 4 по-горе). Държавите членки ще продължат да упражняват контрол по отношение на това кои данни желаят да предоставят на ПДОО (извън данните, които задължително се публикуват в TED съгласно директивите за обществените поръчки) (17). |
| --- | --- |

—

Порталите за обществени поръчки на държавите членки, които съдържат най-новата информация за тръжните процедури (16). Като първа стъпка на тях ще има най-вече данни за етапа преди възлагането за процедурите под праговете на ЕС, доколкото такива се събират от държавите членки (вж. стр. 4 по-горе). Държавите членки ще продължат да упражняват контрол по отношение на това кои данни желаят да предоставят на ПДОО (извън данните, които задължително се публикуват в TED съгласно директивите за обществените поръчки) (17).

| — | Към ПДОО може да бъдат свързани други публични и частни бази данни, за да се осигури възможност за още по-широкообхватна информация и кръстосани проверки в съчетание с данните за обществените поръчки, като например публични регистри, съдържащи данни за дружествата и данни за крайните действителни собственици на дружествата, които подават оферти. |
| --- | --- |

—

Към ПДОО може да бъдат свързани други публични и частни бази данни, за да се осигури възможност за още по-широкообхватна информация и кръстосани проверки в съчетание с данните за обществените поръчки, като например публични регистри, съдържащи данни за дружествата и данни за крайните действителни собственици на дружествата, които подават оферти.

Интеграционен слой

С интеграционния слой, който ще бъде създаден от Комисията в сътрудничество с държавите членки, ще бъде установен хармонизиран набор от данни за обществените поръчки от посочените по-горе източници. В този слой се събират и преобразуват входящите данни, преди да бъдат разпространени към следващите слоеве и към потребителите:

| — | Данните ще бъдат събирани чрез специални машинно четими (18) интерфейси и канали за данни. |
| --- | --- |

—

Данните ще бъдат събирани чрез специални машинно четими (18) интерфейси и канали за данни.

| — | След това данните ще бъдат проверявани спрямо набор от правила за качеството на данните. Това позволява на информационно табло за качеството на данните да се подават сигнали за проблеми с тяхната пълнота и качество и в зависимост от предвидената употреба на данните да се премахнат нискокачествените или дублираните данни, които биха застрашили анализа. Основната отговорност за качеството на данните обаче се носи от възложителите на обществени поръчки (вж. и стр. 12 по-долу). |
| --- | --- |

—

След това данните ще бъдат проверявани спрямо набор от правила за качеството на данните. Това позволява на информационно табло за качеството на данните да се подават сигнали за проблеми с тяхната пълнота и качество и в зависимост от предвидената употреба на данните да се премахнат нискокачествените или дублираните данни, които биха застрашили анализа. Основната отговорност за качеството на данните обаче се носи от възложителите на обществени поръчки (вж. и стр. 12 по-долу).

| — | Данните за обществените поръчки се предоставят в различни формати. Данните в TED в момента са в стандартни формуляри, а в бъдеще ще бъдат в електронни формуляри. Някои държави членки използват формата OCDS (19); други използват най-различни други формати. В интеграционния слой всички данни ще бъдат преобразувани на един общ език, т.е. онтологията на електронните обществени поръчки (20), разработена от Службата за публикации в сътрудничество с държавите членки (21). Това е необходимо с оглед свързването на данни от различни източници и повторното им използване за целите на анализа. |
| --- | --- |

—

Данните за обществените поръчки се предоставят в различни формати. Данните в TED в момента са в стандартни формуляри, а в бъдеще ще бъдат в електронни формуляри. Някои държави членки използват формата OCDS (19); други използват най-различни други формати. В интеграционния слой всички данни ще бъдат преобразувани на един общ език, т.е. онтологията на електронните обществени поръчки (20), разработена от Службата за публикации в сътрудничество с държавите членки (21). Това е необходимо с оглед свързването на данни от различни източници и повторното им използване за целите на анализа.

Слой за анализи

Комисията също така ще разработи набор от инструменти за анализ, включващ нововъзникващи технологии (ИИ, машинно обучение и обработка на естествения език). Държавите членки могат да създадат собствен слой за анализи, за да комбинират данните от ПДОО с допълнителни национални източници, ако това ще им донесе ценна информация (22).

Клиентски слой/Потребителски интерфейс

Потребителски интерфейс, създаден от Комисията, ще даде възможност на крайните потребители да получат достъп до данните в интеграционния слой и/или до извлечените изводи в слоя за анализи. Различните категории потребители (например държави членки, възложители на обществени поръчки, предприятия, граждани, НПО, журналисти и изследователи) ще имат различни права за достъп, като се прави разграничение между публични и непублични данни и между участващи държави членки, които предоставят своите данни на ПДОО (членове на ПДОО, вж. и следващия раздел), и такива, които се нуждаят от повече време за подготовка. При определянето на правата за достъп за различните категории потребители ще бъде взета предвид чувствителността на съответната информация. Този интерфейс ще бъде изпитан от потребители и ще бъде проектиран по начин, насочен към отделния потребител, за да се гарантира, че по-специално МСП и гражданите могат лесно да намерят информацията и данните, които търсят. На този етап се предвижда достъпът за различните категории потребители да се предоставя безплатно.

След като интерфейсът бъде налице, плановете са той да интегрира интелигентния мидълуер Simpl в ПДОО. Simpl предлага хоризонтални компоненти за обединения от облака към периферията и прилагане на общи пространства за данни (23).

5.   Ключови определящи фактори на равнището на държавите членки

Предприети са вече малък брой инициативи (24) с цел интегриране на данните за обществените поръчки над и под праговете на ЕС. Освен това през 2020 г. и 2021 г. беше проведен пилотен проект за анализ на електронните обществени поръчки с цел картографиране на различните източници на данни (от TED и три държави членки). Всички тези начинания се сблъскаха с едни и същи затруднения: различни формати на данните, качество на данните (включително липсващи идентификатори), липса на автоматизация и ограничен обхват на данните.

ПДОО ще може да работи с различни формати, тъй като те ще бъдат въведени на един общ „език“ — онтологията на електронните обществени поръчки (вж. предишния раздел) (25). Останалите затруднения ще трябва да бъдат преодолени на равнището на държавите членки. Това е от първостепенно значение, за да могат държавите членки да участват и да споделят по-лесно своите данни в рамките на ПДОО.

Членовете на ПДОО ще имат достъп до данните, които са налични в рамките на ПДОО. Въпреки това дори държавите членки, които все още не са готови да участват в ПДОО, ще имат полза от прилагането на посочените по-долу принципи поради тяхното значение за оперативната ефективност и подготовката за политика, основана в по-голяма степен на факти. Комисията е готова да работи в тясно сътрудничество с всички държави членки с оглед на тяхното прилагане на практика.

Подобряване на качеството на данните и автоматизиране на потоците от данни

Едно от основните затруднения, с които се сблъскаха всички предишни инициативи при анализа на данните за обществените поръчки, беше ниското качество на данните, например липсващи, грешни или лошо форматирани данни. Често се налагаше да се правят корекции, преди да може да се направи анализ. Тъй като качеството на информацията, която ще бъде извличана от ПДОО, ще зависи от качеството на входните данни, подобряването на качеството на данните е от първостепенно значение:

| — | За да бъдат подпомогнати участващите държави членки, входящите в ПДОО данни ще се проверяват спрямо набор от правила за качеството на данните и ще се подават сигнали за проблеми с пълнотата и качеството на данните на информационно табло за качеството на данните. ПДОО обаче не може да коригира данните само по себе си; основната отговорност за подобряване на качеството на данните се носи от държавите членки/възложителите на обществени поръчки. Поради това се препоръчва държавите членки да въведат проверки на качеството на данните на равнището на източниците (26). |
| --- | --- |

—

За да бъдат подпомогнати участващите държави членки, входящите в ПДОО данни ще се проверяват спрямо набор от правила за качеството на данните и ще се подават сигнали за проблеми с пълнотата и качеството на данните на информационно табло за качеството на данните. ПДОО обаче не може да коригира данните само по себе си; основната отговорност за подобряване на качеството на данните се носи от държавите членки/възложителите на обществени поръчки. Поради това се препоръчва държавите членки да въведат проверки на качеството на данните на равнището на източниците (26).

| — | Чрез задължителното използване на електронните формуляри качеството на данните ще се подобри поради по-структурираната форма за въвеждане на информация и разширения набор от бизнес правила. Актуализациите и корекциите също ще станат много по-лесни с електронните формуляри. За да се използва пълният потенциал на електронните формуляри с оглед на качеството на данните, държавите членки следва да използват доброволните електронни формуляри за обявления и за процедурите под праговете на ЕС. |
| --- | --- |

—

Чрез задължителното използване на електронните формуляри качеството на данните ще се подобри поради по-структурираната форма за въвеждане на информация и разширения набор от бизнес правила. Актуализациите и корекциите също ще станат много по-лесни с електронните формуляри. За да се използва пълният потенциал на електронните формуляри с оглед на качеството на данните, държавите членки следва да използват доброволните електронни формуляри за обявления и за процедурите под праговете на ЕС.

Днес четенето и събирането на данни за обществените поръчки от един до друг момент във времето включва многократно манипулиране на данни, особено в среда с множество децентрализирани източници на данни. Автоматизирането на потоците от данни не само допълнително ще подобри качеството на данните, но и ще проправи пътя за тяхното предаване и анализ почти в реално време, като в процеса ще спести и значителни ресурси.

| — | Първата стъпка към тази цел е да се гарантира машинната четимост на източниците на данни за обществените поръчки. Това се отнася за свързването на националните портали с интеграционния слой на ПДОО чрез машинно четими интерфейси (вж. предишния раздел), като обаче държавите членки следва да го прилагат и при всички възложители на обществени поръчки. |
| --- | --- |

—

Първата стъпка към тази цел е да се гарантира машинната четимост на източниците на данни за обществените поръчки. Това се отнася за свързването на националните портали с интеграционния слой на ПДОО чрез машинно четими интерфейси (вж. предишния раздел), като обаче държавите членки следва да го прилагат и при всички възложители на обществени поръчки.

| — | Използването на уникални и постоянни идентификатори е друга съществена стъпка за по-нататъшното автоматизиране на потоците от данни. Уникалните идентификатори се отнасят до елементи от данни и набори от данни, например купувачи, доставчици, процедури и етапи на процедурите, обособени позиции, договори и предмет на процедурите за възлагане на обществени поръчки (например услуги или продукти), и по този начин данните се структурират ефективно. Поради това там, където такива все още липсват, държавите членки следва да използват идентификатори в цялата екосистема на обществените поръчки. Онтологията на електронните обществени поръчки улеснява и насърчава използването на постоянни уникални идентификатори в подкрепа на този процес. |
| --- | --- |

—

Използването на уникални и постоянни идентификатори е друга съществена стъпка за по-нататъшното автоматизиране на потоците от данни. Уникалните идентификатори се отнасят до елементи от данни и набори от данни, например купувачи, доставчици, процедури и етапи на процедурите, обособени позиции, договори и предмет на процедурите за възлагане на обществени поръчки (например услуги или продукти), и по този начин данните се структурират ефективно. Поради това там, където такива все още липсват, държавите членки следва да използват идентификатори в цялата екосистема на обществените поръчки. Онтологията на електронните обществени поръчки улеснява и насърчава използването на постоянни уникални идентификатори в подкрепа на този процес.

| — | Колкото повече държавите членки автоматизират потоците си от данни, в толкова по-голяма степен ще могат да използват нови технологии като ИИ и обработка на естествения език, за да спестят ресурси чрез повишена оперативна ефективност, например при класифициране на елементи от данни като кодове по CPV или поддържане на номенклатури. Същите нововъзникващи технологии могат да създадат нова и по-всеобхватна информация, допълвайки набора от инструменти за анализ на ПДОО на национално или регионално равнище, например индекси на цените с цел по-точно оценяване на разходите. |
| --- | --- |

—

Колкото повече държавите членки автоматизират потоците си от данни, в толкова по-голяма степен ще могат да използват нови технологии като ИИ и обработка на естествения език, за да спестят ресурси чрез повишена оперативна ефективност, например при класифициране на елементи от данни като кодове по CPV или поддържане на номенклатури. Същите нововъзникващи технологии могат да създадат нова и по-всеобхватна информация, допълвайки набора от инструменти за анализ на ПДОО на национално или регионално равнище, например индекси на цените с цел по-точно оценяване на разходите.

Разширяване на обхвата на събирането на данни към целия цикъл на обществените поръчки

Държавите членки следва да работят за събирането на данни за етапа преди възлагането и етапа след възлагането на поръчката. Някои държави членки вече публикуват обявления за изпълнението на договорите, които съдържат информация за окончателните разходи и действителната продължителност на съответния договор. В предстоящите електронни формуляри ще бъде включено с възможност за попълване доброволно обявление за изпълнението на договорите. Държавите членки, които все още не публикуват обявления за изпълнението на договорите, настоятелно се насърчават да използват тези обявления в бъдещите електронни формуляри като първа стъпка към разширеното събиране на данни.

Чрез комбиниране на информацията за етапа на планиране (за какво възнамеряват да възлагат поръчка купувачите), етапа на провеждане на конкурса (каква е прогнозната цена и продължителността), обявлението за възлагане на поръчката (колко ще струва) и обявлението за изпълнението на договора (колко е струвало в крайна сметка и каква е била продължителността на договора), ПДОО и неговият набор от аналитични инструменти ще могат да предоставят на потребителите му много по-задълбочено разбиране за цялостния жизнен цикъл на обществените поръчки.

Прилагането на посочените по-горе принципи изисква да бъдат изградени нови способности и умения. Това изграждане на капацитет следва да бъде насочено по начин, който дава възможност за съчетаване на икономически и технически умения, което е от решаващо значение за успеха на всяко основано на данни начинание.

6.   постепенно прилагане в сътрудничество с държавите членки

ПДОО се подпомага финансово от програмата „Цифрова Европа“ (27). 4 милиона евро вече бяха отпуснати за периода 2021—2022 г. Нуждите за 2023 и 2024 г. се оценяват на около 3 милиона евро. След като системата започне да функционира, оперативните разходи на равнище ЕС ще бъдат около 500 000 евро годишно. Държавите членки поемат собствените си разходи за цифровизиране на своите системи за възлагане на обществени поръчки и свързване на източниците си на данни с ПДОО. Все пак е налице финансова и техническа подкрепа чрез Механизма за възстановяване и устойчивост, Инструмента за техническа подкрепа и Структурните фондове.

ПДОО ще се прилага постепенно, така че нуждите на държавите членки и на другите потребители да могат да бъдат обсъдени на специални работни срещи и да бъдат взети предвид по време на изпълнението. Този подход на сътрудничество ще спомогне да се осигури полезен продукт за заинтересованите страни както на национално равнище, така и на равнището на ЕС. Така по време на процеса основните три етапа, посочени по-долу, могат да бъдат адаптирани, например някои външни бази данни биха могли да бъдат свързани с ПДОО още през първите два етапа, ако има търсене от страна на потребителите.

Етап 1: Не по-рано от второто тримесечие на 2023 г.

Като първа стъпка Комисията ще създаде основната архитектура на ПДОО и минимален набор от инструменти за анализа на данни. TED ще бъде първият източник на данни, който ще бъде свързан с ПДОО. Предвижда се в бъдеще показателите за обществените поръчки за информационното табло за вътрешния пазар (28) и другите основни показатели да бъдат изчислявани на тази основа.

В същото време в сътрудничество с държавите членки ще бъде разработена рамката за управление на данните за ПДОО, за да се определи обхватът на отговорностите, взаимодействието с основните заинтересовани страни и поддържането и по-нататъшното развитие на ПДОО. Успоредно с това ще се извърши подготвителна работа в подкрепа на държавите членки, които желаят да се присъединят към ПДОО.

Етап 2: От третото тримесечие на 2023 г. до четвъртото тримесечие на 2024 г.

Вторият етап ще продължи приблизително две години и ще включва три основни паралелни направления на работа:

| — | Комисията ще подкрепи заинтересованите държави членки при свързването на техните национални портали за публикации с ПДОО чрез интеграционния слой. Свързването на националните портали, които използват обявления на ЕС (сегашните формуляри или електронни формуляри), ще бъде по-лесно от свързването на тези, които използват други формати. |
| --- | --- |

—

Комисията ще подкрепи заинтересованите държави членки при свързването на техните национални портали за публикации с ПДОО чрез интеграционния слой. Свързването на националните портали, които използват обявления на ЕС (сегашните формуляри или електронни формуляри), ще бъде по-лесно от свързването на тези, които използват други формати.

| — | Комисията също така ще развие допълнително набора от инструменти за анализ на данни и ще интегрира механизми като ИИ и други, за да помогне за установяването на модели и за наблюдението на политики като Зеления пакт и поръчките за новаторски решения или социалните поръчки. Освен това Комисията ще внедри информационно табло за качеството на данните, за да осигури обратна информация на участващите държави членки относно качеството и пълнотата на данните и да им даде възможност да въведат собствени системи за управление на качеството на данните или да ги подобрят, ако вече разполагат с такива. |
| --- | --- |

—

Комисията също така ще развие допълнително набора от инструменти за анализ на данни и ще интегрира механизми като ИИ и други, за да помогне за установяването на модели и за наблюдението на политики като Зеления пакт и поръчките за новаторски решения или социалните поръчки. Освен това Комисията ще внедри информационно табло за качеството на данните, за да осигури обратна информация на участващите държави членки относно качеството и пълнотата на данните и да им даде възможност да въведат собствени системи за управление на качеството на данните или да ги подобрят, ако вече разполагат с такива.

| — | Третото направление е интегрирането на предишни данни от TED и, ако е възможно, от националните портали, за да може да бъдат установени тенденциите през последното десетилетие и да бъдат прогнозирани по-добре бъдещите тенденции. |
| --- | --- |

—

Третото направление е интегрирането на предишни данни от TED и, ако е възможно, от националните портали, за да може да бъдат установени тенденциите през последното десетилетие и да бъдат прогнозирани по-добре бъдещите тенденции.

Етап 3: 2025 г. и след това

В бъдеще се планира допълнително разширяване на обхвата на данните, които ще бъдат на разположение за анализ в рамките на ПДОО:

| — | Свързване на ПДОО със съществуващите източници на данни, налични на равнището на ЕС и на държавите членки (например регистри на действителните собственици, търговски регистри, електронно фактуриране и т.н.), за да може да се генерира допълнителна информация, като например самоличността на действителните собственици зад доставчиците. |
| --- | --- |

—

Свързване на ПДОО със съществуващите източници на данни, налични на равнището на ЕС и на държавите членки (например регистри на действителните собственици, търговски регистри, електронно фактуриране и т.н.), за да може да се генерира допълнителна информация, като например самоличността на действителните собственици зад доставчиците.

| — | С постепенното разширяване на събирането на данни от държавите членки, добавяне на повече данни от самия процес на възлагане на обществени поръчки, за да бъде обхванат в крайна сметка целият цикъл на обществените поръчки — от етапа преди възлагането до етапа след това. |
| --- | --- |

—

С постепенното разширяване на събирането на данни от държавите членки, добавяне на повече данни от самия процес на възлагане на обществени поръчки, за да бъде обхванат в крайна сметка целият цикъл на обществените поръчки — от етапа преди възлагането до етапа след това.

Ще бъде проучено и свързването на ПДОО с други предстоящи пространства за данни (като електронното здравеопазване (29) и основаната на принципа на еднократност техническа система съгласно Регламента за създаване на единна цифрова платформа (30)). Точното разширяване на ПДОО ще бъде обсъдено и решено в сътрудничество с участващите държави членки.

7.   Заключение

Изискванията за прозрачност и прилагането на цифрови решения за различните етапи от цикъла на възлагане на обществени поръчки (електронни обществени поръчки) генерират огромно количество данни, подавани от възложителите на обществени поръчки. Понастоящем обаче тези данни все още не се използват в достатъчна степен поради причини, свързани с качеството и оперативната съвместимост на данните.

Както се предвижда в Европейската стратегия за данните, настоящата инициатива относно данните за обществените поръчки ще отключи този потенциал. ПДОО ще спомогне за получаването на нова информация, която знанията, обменяни с помощта на авангардни техники за анализ като ИИ, могат да генерират от това изобилие от данни. Тази информация ще повиши качеството на публичните разходи, ще подобри достъпа до поканите за участие в тръжна процедура, особено за МСП, ще запази интегритета на публичните разходи и ще оползотвори възможността политиките да започнат да се основават на данни в по-голяма степен.

---

(1)  Европейска стратегия за данните (COM(2020) 66 final), Брюксел, 19.2.2020 г.

(2)  Регламент за изпълнение (ЕС) 2019/1780 на Комисията за установяване на стандартните формуляри за публикуването на обявления в областта на обществените поръчки и за отмяна на Регламент за изпълнение (ЕС) 2015/1986, публикуван на 25 октомври 2019 г. Регламентът и разширената версия на приложението към него във формат Excel могат да бъдат намерени тук: https://ec.europa.eu/docsroom/documents/38172. Електронните формуляри ще заменят настоящите стандартни формуляри (вж. Регламент за изпълнение (ЕС) 2015/1986 на Комисията, публикуван на 11 ноември 2015 г. (https://simap.ted.europa.eu/standard-forms-for-public-procurement).

(3)  Член 22, параграф 2, буква г) от Регламент (ЕС) 2021/241 на Европейския парламент и на Съвета от 12 февруари 2021 г. за създаване на Механизъм за възстановяване и устойчивост (ОВ L 57, 18.2.2021 г., стр. 17).

(4)  Директива 2014/24/ЕС за обществените поръчки, Директива 2014/25/ЕС относно възлагането на поръчки от възложители, извършващи дейност в секторите на водоснабдяването, енергетиката, транспорта и пощенските услуги, Директива 2014/23/ЕС за възлагане на договори за концесия, Директива 2009/81/ЕО относно координирането на процедурите за възлагане на някои поръчки за строителство, доставки и услуги от възлагащи органи или възложители в областта на отбраната и сигурността.

(5)  В законодателството на ЕС са определени минимални хармонизирани правила за поканите за участие в тръжни процедури, чиято парична стойност надвишава определена сума и за които се предполага, че са от трансграничен интерес (https://ec.europa.eu/growth/single-market/public-procurement/rules-implementation/thresholds_en).

(6)  По-конкретно в притурката към Официален вестник на Европейския съюз. Уебсайтът се намира на следния адрес: https://ted.europa.eu/.

(7)  https://simap.ted.europa.eu/web/simap/sending-electronic-notices

(8)  Регламент за изпълнение (ЕС) 2019/1780 на Комисията за установяване на стандартните формуляри за публикуването на обявления в областта на обществените поръчки и за отмяна на Регламент за изпълнение (ЕС) 2015/1986, публикуван на 25 октомври 2019 г. Регламентът и разширената версия на приложението към него във формат Excel може да бъдат намерени тук: https://ec.europa.eu/docsroom/documents/38172. Регламентът за изпълнение съвсем наскоро беше актуализиран с Регламент за изпълнение (ЕС) 2022/2303 на Комисията от 24 ноември 2022 г., по-специално за да се осигури възможност за структурирано докладване за поръчките за новаторски решения и екологосъобразните и социалните поръчки.

(9)  Държавите членки са свободни да определят собствени прагове за стойността, над които публикуването (на национално равнище) е задължително. Много държави членки нямат никакви прагове или техните прагове са относително ниски и поради това събират по-пълен набор от данни. Други са определили относително високи прагове и поради това обикновено събират много по-малко данни. Някои държави членки оставят на възложителите на обществени поръчки да решат в какъв формат да публикуват данните за процедурите за възлагане на обществени поръчки, а други са определили (различни) образци. Някои от тези образци включват само няколко променливи, докато другаде се използват подробни образци за данни, които в някои случаи дори надхвърлят стандартните формуляри на ЕС. Освен това редица държави членки имат множество поднационални портали в допълнение към своя национален портал. Две държави членки нямат централен портал.

(10)  https://eur-lex.europa.eu/legal-content/BG/TXT/PDF/?uri=CELEX:52012DC0179&from=EN Едно от условията за успешното създаване на ПДОО е държавите членки да въведат механизми за автоматично събиране на данни, като първата стъпка следва да е да предават данни от своите национални портали и регистри на договорите (вж. стр. 12 по-долу).

(11)  Европейска комисия и Deloitte (2020 г.), Проучване относно внедряването на нововъзникващи технологии в обществените поръчки. На разположение на адрес: https://ec.europa.eu/growth/single-market/public-procurement/digital/emerging-technologies_bg

(12)  Член 22, параграф 2, буква б) от Регламент (ЕС) 2021/241 на Европейския парламент и на Съвета от 12 февруари 2021 г. за създаване на Механизъм за възстановяване и устойчивост.

(13)  Настоящите стандартни формуляри (на ЕС) не съдържат полета за такава информация. Както беше посочено по-горе, няколко национални формата излизат извън рамките на стандартните формуляри на ЕС, включително по отношение на екологосъобразните и социалните поръчки и поръчките за новаторски решения.

(14)  https://transport.ec.europa.eu/transport-themes/clean-transport-urban-transport/clean-and-energy-efficient-vehicles/clean-vehicles-directive_bg

(15)  Цялостното проследяване на инвестиционните проекти по МВУ се извършва в съответствие с Набора от показатели за възстановяване и устойчивост въз основа на базата данни FENIX.

(16)  Това обикновено са националните портали за публикуване или регистри на договорите.

(17)  С електронните формуляри за първи път ще може в обявленията да бъдат включени данни, които не следва да бъдат публикувани или поне не веднага. Това е важно, за да получат възложителите на обществени поръчки увереност, че определени данни няма да бъдат оповестени публично или поне не и преди да настъпи определен момент (например цените).

(18)  https://joinup.ec.europa.eu/collection/nifo-national-interoperability-framework-observatory/glossary/term/machine-readable

(19)  https://www.open-contracting.org/data-standard/

(20)  Онтологията на електронните обществени поръчки осигурява официалната, семантична основа за създаването и повторното използване на свързани отворени данни в областта на обществените поръчки в ЕС. Планира се тя да обхваща процеса от началото до края, т.е. от уведомлението, през тръжната процедура до възлагането, поръчването, фактурирането и плащането. С оглед на тази цел Службата за публикации на Европейския съюз (СП) ангажира работна група (РГ) от експерти със задачата да се постигне консенсус по резултатите и документите от анализите, разработени от екипите на СП. Информация за онтологията на електронните обществени поръчки е достъпна на следния адрес: https://github.com/OP-TED/ePO.

(21)  Онтологията определя модел, който позволява свързването на данни въз основа на общо разбиране на различните понятия. Онтологията е замислена по такъв начин, че да е съвместима с предстоящите електронни формуляри. СП ще осигури инструмент за преобразуване, чрез който ПДОО ще преобразува настоящите обявления и бъдещите електронни формуляри в онтологията. Този инструмент ще се използва за преобразуване на данните в TED и на данните от националните портали за публикации в онтологията. Това означава, че настоящите и бъдещите данни на равнището на ЕС и на национално равнище могат лесно да бъдат преобразувани в един и същ формат, за да се избегне загуба на информация в бъдеще. Това действие се осъществява в рамките на подготвителното действие относно прозрачността на обществените поръчки. Държавите членки могат да използват онтологията, за да подобрят своята среда за данните за обществените поръчки.

(22)  ПДОО ще се основава на принципите за управление на данни „FAIR“ (възможност за лесно намиране, достъпност, оперативна съвместимост и възможност за повторна употреба на данните) и ще е съобразено с действащите разпоредби за защита на данните (ОРЗД).

(23)  Simpl: обединенията от облака до периферията и пространствата за данни се опростяват, https://digital-strategy.ec.europa.eu/bg/news/simpl-cloud-edge-federations-and-data-spaces-made-simple.

(24)  Например: DigiWhist (https://digiwhist.eu/about-digiwhist/), TheyBuyForYou (TBFY) (https://theybuyforyou.eu/about/) и Пилотен проект за анализ на електронните обществени поръчки (https://ec.europa.eu/isa2/actions/simplifying-public-tenders_en).

(25)  В сравнение с предишните опити за агрегиране на данни, онтологията има допълнителното предимство, че обхваща пълното обявление, особено с предстоящите електронни формуляри.

(26)  Тези усилия могат да се ръководят от общите и специфичните за съответната употреба проверки на качеството на данните и бизнес правилата, разработени от онтологията на електронните обществени поръчки и пилотния проект за анализ на електронните обществени поръчки.

(27)  Повече информация може да бъде намерена тук. https://digital-strategy.ec.europa.eu/bg/activities/digital-programme

(28)  https://single-market-scoreboard.ec.europa.eu/policy_areas/public-procurement_en

(29)  Повече информация за европейското пространство за здравни данни е достъпно на следния адрес: https://health.ec.europa.eu/ehealth-digital-health-and-care/european-health-data-space_bg.

(30)  Регламент (ЕС) 2018/1724 на Европейския парламент и на Съвета от 2 октомври 2018 г. за създаване на единна цифрова платформа за предоставяне на достъп до информация, до процедури и до услуги за оказване на помощ и решаване на проблеми. В член 14, параграф 1 от посочения регламент се предвижда, че удостоверителните документи, които са от значение за процедурите, обхванати от директивите за обществените поръчки, трябва да бъдат предоставяни от компетентните органи чрез основаната на принципа на еднократност техническа система.

---